Hartmann reiste med skøyta «Sleipner» den 16. oktober 1941, fra Vegsund, på den tiden i Borgund kommune, og nådde Lerwick på Shetland den 19. oktober. Han reiste via England til Canada, hvor han gjennomgikk flyskole ved Little Norway utenfor Toronto. Hartmann kom i operativ tjeneste fra juli 1943 ved 333 skvadron i Woodhaven, ved Dundee i Skottland, der han som flyger på Catalina-fly utførte konvoi-tjeneste og anti-ubåtoperasjoner.